
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΔΕΥΤΕΡΟ _ Αρ. Φύλλου 567 

21 Ιουλίου 1994 


ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αρμοδιότητες Αναπληρωτή Υπουργού του ΥΠΕΠΘ .. 1 

Αρμοδιότητες του Υφυπουργού του ΥΠΕΠΘ . 2 

Ανάθεση αρμοδιοτήτων στον Υφυπουργό Εμπορίου . 3 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Η/5615 (1) 

Αρμοδιότητες Αναπληρωτή Υπουργού του ΥΠΕΠΘ. 

Ο ΠΡΩΘΥΠΟΥΡΓΟΣ 

Έχοντας υπόψη τις διατάξεις: 

1. Των άρθρων 81 και 83 (παρ. 2) του Συντάγματος. 

2. Των άρθρων 16 (παρ. 3), 22 (παρ. 2 περ. 8) και 24 
(παρ. 3 περ. η) του Ν. 1558/85 «Κυβέρνηση και Κυβερνη¬ 
τικά Όργανα» (Α' 137). 

3. Του Π.Δ. 147/76 «περί του Οργανισμού της Κεντρι¬ 
κής Υπηρεσίας του ΥΠ.Ε.Π.Θ.», όπως τροποποιήθηκε και 
ισχύει (Α' 56). 

4. Του Π.Δ. 183/94 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 120). 

5. Του άρθρου 27 του Ν. 2081 /92 (Α’ 154) με το οποίο 
προστέθηκε άρθρο 29Α στο Ν. 1558/85 και το γεγονός 
ότι από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Άρθρο 1 

Α. Αναθέτουμε στον Αναπληρωτή Υπουργό Εθνικής 
Παιδείας και θρησκευμάτων Φίλιππο Πετσάλνικο την 
άσκηση των αρμοδιοτήτων που αναφέρονται στα αντικεί¬ 
μενα αρμοδιότητας των παρακάτω υπηρεσιών του Υπουρ¬ 
γείου Εθνικής Παιδείας και θρησκευμάτων: 

1. Διεύθυνσης Σπουδών Πρωτοβάθμιας Εκπαίδευσης 

2. Διεύθυνσης Σπουδών Δευτεροβάθμιας Εκπαίδευ¬ 
σης 

3. Διεύθυνσης Φυσικής Αγωγής 

4. Διεύθυνσης Ειδικής Αγωγής 

5. Διεύθυνσης Προσωπικού Πρωτοβάθμιας Εκπαίδευ¬ 
σης 

6. Διεύθυνσης Προσωπικού Δευτεροβάθμιας Εκπαί¬ 
δευσης 


7. Διεύθυνσης Διοικητικών Υποθέσεων Πρωτοβάθμιας 
και Δευτεροβάθμιας Εκπαίδευσης 

8. Διεύθυνσης Εκπαίδευσης Ελληνοπαίδων Εξωτερι¬ 
κού 

9. Διεύθυνσης Ιδιωτικής Εκπαίδευσης 

10. Διεύθυνσης Προσωπικού Ετέρων Κλάδων Γενικής 
Εκπαίδευσης πλην Δημοτικής και Μέσης Εκπαίδευσης 

11. Διεύθυνσης Εφαρμογής Προγραμμάτων Σχολών εκ¬ 
παίδευσης Διδακτικού Προσωπικού 

12. Ανεξαρτήτων Τμημάτων Βιβλιοθηκών και Ιστορικών 
Αρχείων 

13. Διοικητικού Τομέα Τριτοβάθμιας Τεχνολογικής Εκ¬ 
παίδευσης 

14. Διεύθυνσης Προγραμματισμού Επενδύσεων και 
Επιχειρησιακών Ερευνών 

Β. Στον ίδιο Αναπληρωτή Υπουργό αναθέτουμε την 
εποπτεία της Σιβιτανιδείου Δημόσιας Σχολής Καλών Τε¬ 
χνών και Επαγγελμάτων, της Σχολής Εκπαιδευτικών Λει¬ 
τουργών Επαγγελματικής και Τεχνικής Εκπαίδευσης (ΣΕ- 
ΛΕΤΕ), του Οργανισμού Επαγγελματικής Εκπαίδευσης 
και Κατάρτισης (ΟΕΕΚ), του Οργανισμού Εκδόσεως Διδα¬ 
κτικών Βιβλίων (ΟΕΔΒ), της Γενικής Γραμματείας Νέας 
Γενιάς και της Γενικής Γραμματείας Λαϊκής Επιμόρφω¬ 
σης. 

Γ. Από τις αρμοδιότητες που ανατίθενται στον αναπλη¬ 
ρωτή Υπουργό Εθνικής Παιδείας και θρησκευμάτων Φί¬ 
λιππο Πετσάλνικο, οι αναφερόμενες στις Διευθύνσεις 
Σπουδών και Διοικητικών Υποθέσεων Πρωτοβάθμιας και 
Δευτεροβάθμιας Εκπαίδευσης, Εκπαίδευσης Ελληνοπαί¬ 
δων Εξωτερικού, των Ανεξαρτήτων Τμημάτων Βιβλιοθη¬ 
κών και Ιστορικών Αρχείων και τις Γενικές Γραμματείες 
Νέας Γενιάς και Λαϊκής Επιμόρφωσης ασκούνται παραλ- 
λήλως και από τον Υπουργό Εθνικής Παιδείας και θρη¬ 
σκευμάτων. 

Άρθρο 2 

1. Στις αρμοδιότητες που ανατίθενται στον Αναπλη¬ 
ρωτή Υπουργό Εθνικής Παιδείας και θρησκευμάτων με 
την απόφαση αυτή περιλαμβάνονται και οι αρμοδιότητες 
κοινοβουλευτικού ελέγχου, οι αρμοδιότητες της πρότα¬ 
σης ατομικών και κανονιστικών διατα¬ 
γμάτων και της έκδοσης κανονιστικών αποφάσεων, καθώς 
και της συνυπογραφής πράξεων, αποφάσεων ή διαταγμά¬ 
των που ανάγονται σε αντικείμενα αρμοδιότητας υπηρε¬ 
σιών των άρθρων 1 και 2 της απόφασης αυτής και εκδίδο- 

νται από κοινού με άλλους Υπουργούς ή Υφυπουργούς. 

2. Οι Κοινοβουλευτικές αρμοδιότητες καθώς και αυτές 
που αναφέρονται σε κανονιστικά διατάγματα και κανονι¬ 
στικές αποφάσεις της προηγούμενης παραγράφου μπορεί 
να ασκούνται και από τον Υπουργό Εθνικής Παιδείας και 
θρησκευμάτων. 

Αρθρο 3 

Από τις αρμοδιότητες που ανατίθενται στον Αναπλη¬ 
ρωτή Υπουργό με την απόφαση αυτή, εξαιρούνται και επι¬ 
φυλάσσονται στην αποκλειστική αρμοδιότητα του Υπουρ¬ 
γού Εθνικής Παιδείας και θρησκευμάτων τα θέματα που 
αναφέρονται: 

α. Στον ειδικότερο καθορισμό της πολιτικής του Υπουρ¬ 
γείου, μέσα στα πλαίσια της Κυβερνητικής πολιτικής. 

β. Στη νομοθετική πρωτοβουλία. 

γ. Στη σύναψη συμβάσεων για τις οποίες απαιτείται νο¬ 
μοθετική κύρωση. 

δ. Στο διορισμό, πρόσληψη, μετάθεση, απόσπαση και 
μετάταξη του κάθε φύσης και σχέσης εργασίας προσωπι¬ 
κού των Υπηρεσιών και Ν.Π.Δ.Δ. αρμοδιότητας 
ΥΠ.Ε.Π.Θ. 

ε. Στην αποδοχή γνωμοδοτήσεων του Νομικού Συμβου¬ 
λίου Διοίκησης και της Συνέλευσης των Νομικών Συμβού¬ 
λων Διοίκησης. 

στ. Στον ορισμό μελών των διοικούντων συλλογικών ορ¬ 
γάνων μη αυτοδύναμων Α.Ε.Ι. (Π.Δ. 83/84 άρθρο 5 ΦΕΚ 
31/84 Α', Π.Δ. 302/85 ΦΕΚ 113/85 Α' και Π.Δ. 188/89 
άρθρο 1 ΦΕΚ 89/89 Α') και των Διοικητικών Συμβουλίων 
όλων των εποπτευομένων από το ΥΠ.Ε.Π.Θ. οργανισμών, 
Ν.Π.Δ.Δ. και αποκεντρωμένων δημοσίων υπηρεσιών, κα¬ 
θώς και η έκδοση πράξεων εκλογής Πανεπιστημιακών Αρ¬ 
χών (Ν. 2083/1992 άρθρο 3 παρ. 1 εδ. δ' και άρθρο 4 παρ. 
3 ΦΕΚ 159 Α'). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

-♦- 

Αριθ. Η/5615α' (2) 

Αρμοδιότητες Υφυπουργού του ΥΠΕΠΘ. 

Ο ΠΡΩΘΥΠΟΥΡΓΟΣ ΚΑΙ 

Ο ΥΠΟΥΡΓΟΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

Έχοντας υπόψη τις διατάξεις: 

1. Των άρθρων 81 και 83 (παρ. 2) του Συντάγματος. 

2. Των άρθρων 16 (παρ. 5), 22 (παρ. 2 περ. 8) και 24 
(παρ. 3 περ. η) του Ν. 1558/85 «Κυβέρνηση και Κυβερνη¬ 
τικά Όργανα» (Α' 137). 

3. Του Π.Δ. 147/76 «περί του Οργανισμού της Κεντρι¬ 
κής Υπηρεσίας του ΥΠ.Ε.Π.Θ.», όπως τροποποιήθηκε και 
ισχύει (Α' 56). 

4. Του Π.Δ. 455/93 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 189). 

5. Του άρθρου 27 του Ν. 2081 /92 (Α' 154) με το οποίο 
προστέθηκε άρθρο 29Α στο Ν. 1558/85 και το γεγονός 


ότι από την παρούσα απόφαση δεν προκαλείται δαπάνη σε 
βάρος του κρατικού προϋπολογισμού, αποφασίζουμε: 

Αρθρο 1 

Α. Αναθέτουμε στην Υφυπουργό Εθνικής Παιδείας και 
θρησκευμάτων Ελένη Στεφάνου την άσκηση των αρμο¬ 
διοτήτων που αναφέρονται σε αντικείμενα αρμοδιότητας 
των παρακάτω υπηρεσιών της Κεντρικής Υπηρεσίας του 
ΥΠ.Ε.Π.Θ.: 

1. Διεύθυνση Μελετών, Στατιστικής και Οργάνωσης 
Ανώτατης Εκπαίδευσης 

2. Διεύθυνσης Προσωπικού Ανώτατης Εκπαίδευσης 

3. Διεύθυνσης Σπουδών και Φοιτητικής Μέριμνας Ανώ¬ 
τατης Εκπαίδευσης 

4. Διεύθυνσης Μεταπτυχιακών Σπουδών και Έρευνας 

5. Διεύθυνσης Σπουδών Νεότητας και Εξωσχολικών 
Οργανώσεων 

Β. Στην ίδια Υφυπουργό αναθέτουμε και την Εποπτεία 
του Διαπανεπιστημιακού Κέντρου Αναγνώρισης Τίτλων 
Σπουδών Αλλοδαπής (ΔΙΚΑΤΣΑ). 

Γ. Από τις αρμοδιότητες που αναφέρονται στην Υφυ¬ 
πουργό Εθνικής Παιδείας και θρησκευμάτων Ελένη Στε¬ 
φάνου, οι αναφερόμενες στις Δ/νσεις Μελετών, Στατιστι¬ 
κής και Οργάνωσης και Μεταπτυχιακών Σπουδών και 
Έρευνας, θα ασκούνται παραλλήλως και από τον Υπουργό 
Εθνικής Παιδείας και θρησκευμάτων. 

Αρθρο 2 

1. Στις αρμοδιότητες που ανατίθενται στην Υφυπουργό 
Εθνικής Παιδείας και θρησκευμάτων με την απόφαση 
αυτή περιλαμβάνονται και οι αρμοδιότητες κοινοβουλευτι¬ 
κού ελέγχου, οι αρμοδιότητες της πρότασης ατομικών και 
κανονιστικών διαταγμάτων και της έκδοσης κανονιστικών 
αποφάσεων, καθώς και της συνυπογραφής πράξεων, 
αποφάσεων ή διαταγμάτων που ανάγονται σε αντικείμενα 
αρμοδιότητας υπηρεσιών των άρθρων 1 και 2 της απόφα¬ 
σης αυτής και εκδίδονται από κοινού με άλλους Υπουρ¬ 
γούς ή Υφυπουργούς. 

2. Οι Κοινοβουλευτικές αρμοδιότητες καθώς και αυτές 
που αναφέρονται σε κανονιστικά διατάγματα και κανονι¬ 
στικές αποφάσεις της προηγούμενης παραγράφου μπορεί 
να ασκούνται και από τον Υπουργό Εθνικής Παιδείας και 
θρησκευμάτων. 

Αρθρο 3 

Από τις αρμοδιότητες που ανατίθενται στην Υφυπουργό 
με την απόφαση αυτή, εξαιρούνται και επιφυλάσσονται 
στην αποκλειστική αρμοδιότητα του Υπουργού Εθνικής 
Παιδείας και θρησκευμάτων τα θέματα που αναφέρο- 
νται: 

α. Στον ειδικότερο καθορισμό της πολιτικής του Υπουρ¬ 
γείου, μέσα στα πλαίσια της Κυβερνητικής πολιτικής. 

β. Στη νομοθετική πρωτοβουλία. 

γ. Στη σύναψη συμβάσεων για τις οποίες απαιτείται νο¬ 
μοθετική κύρωση. 

δ. Στο διορισμό, πρόσληψη, μετάθεση, απόσπαση και 
μετάταξη του κάθε φύσης και σχέσης εργασίας προσωπι¬ 
κού των Υπηρεσιών και Ν.Π.Δ.Δ. αρμοδιότητας 
ΥΠ.Ε.Π.Θ. 

ε. Στην αποδοχή γνωμοδοτήσεων του Νομικού Συμβου¬ 
λίου Διοίκησης και της Συνέλευσης των Νομικών Συμβού¬ 
λων Διοίκησης. 

στ. Στον ορισμό μελών των διοικούντων συλλογικών ορ¬ 
γάνων μη αυτοδύναμων Α.Ε.Ι. (Π.Δ. 83/84 άρθρο 5 ΦΕΚ 
31/84 Α', Π.Δ. 302/85 ΦΕΚ 113/85 Α' και Π.Δ. 188/89 
άρθρο 1 ΦΕΚ 89/89 Α') και των Διοικητικών Συμβουλίων 
όλων των εποπτευομένων από το ΥΠ.Ε.Π.Θ. οργανισμών, 
Ν.Π.Δ.Δ. και αποκεντρωμένων δημοσίων υπηρεσιών, κα¬ 
θώς και η έκδοση πράξεων εκλογής Πανεπιστημιακών Αρ¬ 
χών (Ν. 2083/1992 άρθρο 3 παρ. 1 εδ. δ' και άρθρο 4 παρ. 
3 ΦΕΚ 159 Α ). 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 

Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

ΓΕΩΡΓΙΟΣ ΠΑΠΑΝΔΡΕΟΥ 
-♦- 

Αριθ. Β3-356 (3) 

Ανάθεση αρμοδιοτήτων στον Υφυπουργό Εμπορίου. 

Ο .ΠΡΩΘΥΠΟΥΡΓΟΣ 
ΚΑΙ Ο ΥΠΟΥΡΓΟΣ ΕΜΠΟΡΙΟΥ 

Έχοντας υπόψη τις διατάξεις: 

1. Των άρθρων 81 και 83 παρ. 2 του Συντάγματος. 

2. Των άρθρων 16 (παρ. 5) και 22 (παρ. 2 στοιχ. γ') του 
Ν. 1558/1985 «Κυβέρνηση και Κυβερνητικά Όργανα» (Α' 
137). 

3. Του Π.Δ. 397/1988 «Οργανισμός του Υπουργείου 
Εμπορίου» (Α' 185), όπως τροποποιήθηκε και ισχύει σή¬ 
μερα. 

4. Του Π.Δ. 183/94 «Διορισμός Υπουργών, Αναπληρω¬ 
τών Υπουργών και Υφυπουργών» (Α' 120). 

5. Του άρθρου 27 του Ν. 2081/1992 (Α' 154), με το 
οποίο προστέθηκε άρθρο 29Α στο Ν. 1558/1985 και το 
γεγονός ότι από την παρούσα απόφαση δεν προκαλείται 


δαπάνη σε βάρος του κρατικού προϋπολογισμού, αποφα¬ 
σίζουμε: 

Άρθρο 1 

Ο Υπουργός Εμπορίου, προσδιορίζει την πολιτική του 
Υπουργείου, στα πλαίσια των αποφάσεων του Υπουργικού 
Συμβουλίου και των λοιπών συλλογικών κυβερνητικών ορ¬ 
γάνων, συντονίζει την εφαρμογή της πολιτικής αυτής και 
εποπτεύει την εφαρμογή της από τις Υπηρεσίες του 
Υπουργείου. 

Άρθρο 2 

Στον Υφυπουργό Εμπορίου αναθέτουμε την άσκηση 
των αρμοδιοτήτων επί θεμάτων των Διευθύνσεων και 
Υπηρεσιών: 

α. Της Γενικής Διεύθυνσης Εσωτερικού Εμπορίου - 
πλην των Διευθύνσεων Έρευνας Αγοράς Ανταγωνισμού, 
Τεχνικού Ελέγχου - Προστασίας Καταναλωτή και Ασφαλι¬ 
στικών Επιχειρήσεων - Αναλογιστικής. 

β. Της Γενικής Διεύθυνσης Διοικητικής Υποστήριξης, 
καθώς και των Διευθύνσεων Πολιτικής Προμηθειών και 
Επιθεώρησης. 

Άρθρο 3 

Στα πλαίσια των αρμοδιοτήτων του άρθρου 2 περιλαμ¬ 
βάνονται και οι κοινοβουλευτικές, εκτός από τη νομοθε¬ 
τική πρωτοβουλία, καθώς και οι αρμοδιότητες της προτά- 
σεως για την έκδοση και υπογραφή κανονιστικών και ατο¬ 
μικών διαταγμάτων, της εκδόσεως ατομικών και κανονι¬ 
στικών αποφάσεων και της συνυπογραφής κοινών αποφά¬ 
σεων ή διαταγμάτων με άλλους Υπουργούς ή Υφυπουρ¬ 
γούς. 

Άρθρο 4 

Η αναφερόμενη στο άρθρο 3 της παρούσας αρμοδιό¬ 
τητα του Υφυπουργού για υπογραφή κανονιστικών διαταγ¬ 
μάτων και κανονιστικών αποφάσεων ασκείται παραλλήλως 
και από τον Υπουργό. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Ιουλίου 1994 
Ο ΠΡΩΘΥΠΟΥΡΓΟΣ 

ΑΝΔΡΕΑΣ ΠΑΠΑΝΔΡΕΟΥ 

Ο ΥΠΟΥΡΓΟΣ ΕΜΠΟΡΙΟΥ 

ΚΩΣΤΑΣ ΣΗΜΙΤΗΣ 

ΧΡΗ Σ Ι Μ ΕΣ ΠΛ ΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ 52.25.713 - 52.49.547 


' Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ οτην επαρχία με καταβολή της αξίας του δια μέοου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 














